నల్లధనంపై దూకుడు పెంచిన ప్రభుత్వం.. బ్యాంక్ లావాదేవీలపైనా వేటున్యూఢిల్లీ: నల్ల ధనానికి చెక్ పెట్టే చర్యలను ప్రభుత్వం మరిత ముమ్మరం చేసింది. ఇందులో భాగంగా నిబంధనలు పాటించని 2.09 లక్షలకుపైగా డొల్ల కంపెనీల పేర్లను రిజిస్టర్ల నుంచి తొలగించింది. నమోదైన కంపెనీల జాబితాలో పేర్లు ఉన్న కంపెనీల విషయంలోనూ జాగ్రత్తగా ఉండాలని ప్రభుత్వం బ్యాంకులను కోరింది. ముఖ్యంగా చాలా కాలంగా పెద్దగా వ్యాపార లావాదేవీలు లేని కంపెనీలు, ఉన్నా రెగ్యులేటరీ సంస్థలకు సరిగా వార్షిక నివేదికలు, ఆర్థిక నివేదికలు అందజేయని కంపెనీల విషయంలో అత్యంత అప్రమత్తంగా ఉండాలని కోరింది. ‘నల్లధనంపై పోరులో భాగంగా పేర్లు తొలగించిన కంపెనీల ఖాతాలు వెంటనే స్తంభింపచేయాలని బ్యాంకులను కోరాం’ అని కేంద్ర కంపెనీల వ్యవహారాల శాఖ సహాయ మంత్రి పిపి చౌదరి ట్వీట్ చేశారు. నల్లధనాన్ని నిర్మూలించాలన్న ప్రధాని మోదీ విధానానికి అనుగుణంగానే ఈ చర్య తీసుకున్నట్టు చెప్పారు. చాలా కాలంగా వ్యాపారంలో చురుగ్గా లేకపోయినా కొన్ని కంపెనీలు చురుగ్గా బ్యాంక్ లావాదేవీలు నిర్వహిస్తున్నాయి. ఈ లావాదేవీలు అనుమానాస్పదంగా ఉండడంతో ప్రభుత్వం వీటి పేర్లను తొలగించాలని నిర్ణయించింది. కంపెనీల చట్టంలోని సెక్షన్ 248 (5) కింద ప్రభుత్వం ఈ చర్య తీసుకుంది. ఈ సెక్షన్ కింద చాలా కాలంగా వ్యాపార కార్యకలాపాల్లో లేకపోయినా లేదా నిబంధనలు పాటించని కంపెనీలను డీరిజిస్టర్ చేయవచ్చు. ఈ చర్యతో చట్టపరంగా మళ్లీ గుర్తింపు పొందేవరకు ఈ కంపెనీల డైరెక్టర్లు, వాటి బ్యాంక్ ఖాతాలను నిర్వహించేందుకూ అనుమతించరు. అప్పటి వరకు రిజిస్ట్రార్ ఆఫ్ కంపెనీల రిజిస్టర్లలోనూ వీటి పేర్లు కొట్టివేసిన కంపెనీల పేర్ల జాబితాలోనే ఉంటాయి. నల్లధన కట్టడి, అక్రమ నగదు లావాదేవీల నిరోధక చర్యల్లో భాగంగా ప్రభుత్వం ఈ చర్య తీసుకుంది. మరిన్ని కంపెనీలపై ఇలాంటి చర్యలు తీసుకునే అవకాశం ఉందని ప్రభుత్వం పేర్కొంది. ప్రభుత్వ తాజా చర్యతో పేర్లు తొలగించిన కంపెనీలపై పడే ప్రభావం ఇలా ఉంటుంది.గుర్తింపు రద్దుజాబితా నుంచి పేర్లు తొలగించడంతో ఈ కంపెనీలన్నిటిని దాదాపుగా రద్దయిన కంపెనీలుగానే పరిగణిస్తారు. నిబంధనలన్నీ పాటిస్తున్నట్టు రెగ్యులేటరీ సంస్థలను సంతృప్తిపరిస్తే తప్పించి మళ్లీ వీటి పేర్లను కంపెనీల రిజిస్టర్లో చేర్చరు.బోర్డుపై ప్రభావం  ఈ కంపెనీల డైరెక్టర్ల బోర్డు సభ్యులు, అధీకృత సంతకందారులు ఇక ఆయా కంపెనీల మాజీలుగానే పరిగణింపబడతారు. వీరు ఇక ఆ కంపెనీల బ్యాంక్ లావాదేవీలు నిర్వహించేందుకూ వీలుండదు. కంపెనీలే నిర్వహణలో లేనపుడు ఇక ఆ ఖాతాల నిర్వహణ దుర్వినియో గం అయ్యే అవకాశం ఉందని ప్రభుత్వం ఈ చర్య తీసుకుంది.నిర్వహణ మెరుగుపడే అవకాశంప్రభుత్వం తీసుకున్న ఈ చర్యలు కంపెనీల నిర్వహణ మెరుగుపడే అవకాశం ఉంది. తమ ఆర్థిక లావాదేవీలపై ఏ మాత్రం అనుమానం ఉన్నా వేటుపడే అవకాశం ఉందనే భయంతో కంపెనీలు ఇందుకు చర్యలు తీసుకుంటాయని భావిస్తున్నారు.నల్ల ధనం పెద్ద నోట్ల రద్దు సమయంలో పూర్తిగా లేదా పెద్దగా వ్యాపారం లేని కంపెనీలు  కొంత మంది నల్ల ధనాన్ని తమ బ్యాంక్ ఖాతాల ద్వారా వైట్గా మార్చేందుకు సహకరించాయనే ఆరోపణలు వెల్లువెత్తాయి. ఇపుడు పేర్లు తొలగించిన కంపెనీల బ్యాంకు ఖాతాలను ప్రభుత్వం ఈ కోణంలోనూ పరిశీలించబోతోంది.
nalladhanampai dookudu penchina prabhutvam.. bank lavadevilapaina vetunyudilli: nalla dhananiki chec pette charyalanu prabhutvam marita mummaram chesindi. indulo bhagamga nibandhanalu paatinchani 2.09 lakshalakupaigaa dolla companyla paerlanu resisterla nunchi tolaginchindi. namodaina companyla jaabitaalo paerlu unna companyla vishayamloonuu jaagrattagaa undaalani prabhutvam byaankulanu korindi. mukhyamgaa chala kaalamgaa peddagaa vyapara lavadevilu laeni companylu, unna regulatory samsthalaku sarigaa vaarshika nivedikalu, aardhika nivedikalu andajeyani companyla vishayamlo atyanta apramattamgaa undaalani korindi. ‘nalladhanampai porulo bhagamga paerlu tolaginchina companyla khaataalu ventane stambhimpacheyaalani byaankulanu koram’ ani kendra companyla vyavahaaraala saakha sahaya mantri pipi chaudari tweet chesaru. nalladhanaanni nirmuulinchaalanna pradhaani modii vidhaanaaniki anugunamgaane ee charya teesukunnattu cheppaaru. chala kaalamgaa vyaapaaramlo churugga lekapoyina konni companylu churugga bank lavadevilu nirvahistunnaayi. ee lavadevilu anumaanaaspadamgaa undadamtho prabhutvam veeti paerlanu tolaginchaalani nirnayinchindi. companyla chattamloni section 248 (5) kinda prabhutvam ee charya teesukundi. ee section kinda chala kaalamgaa vyapara kaaryakalaapaallo lekapoyina leda nibandhanalu paatinchani companylanu derigister cheyavachu. ee charyatho chattaparamgaa malli gurtimpu pondevaraku ee companyla directorlu, vaati bank khaataalanu nirvahinchendukuu anumatincharu. appati varaku resistrar af companyla resisterlalonu veeti paerlu kottivesina companyla paerla jaabitaalone untaayi. nalladhana kattadi, akrama nagadu lavadevila nirodhaka charyallo bhagamga prabhutvam ee charya teesukundi. marinni companylapai ilanti charyalu teesukune avakaasam undani prabhutvam perkondi. prabhutva taja charyatho paerlu tolaginchina companylapai pade prabhaavam ilaa untundi.gurtimpu raddujaabitaa nunchi paerlu tolaginchadamto ee companylannitini daadaapugaa raddayina companylugane pariganistaaru. nibandhanalannii paatistunnattu regulatory samsthalanu santruptipariste tappinchi malli veeti paerlanu companyla resisterlo chercharu.bordupai prabhaavam  ee companyla directorla bordu sabhyulu, adheekruta santakandaarulu ika aayaa companyla maajeelugaane pariganimpabadataaru. veeru ika aa companyla bank lavadevilu nirvahinchendukuu veelundadu. companyle nirvahanalo lenapudu ika aa khatala nirvahana durvinio gam ayye avakaasam undani prabhutvam ee charya teesukundi.nirvahana merugupade avakaasamprabhutvam teesukunna ee charyalu companyla nirvahana merugupade avakaasam undi. tama aardhika lavadevilapai e maatram anumanam unna vetupade avakaasam undane bhayamto companylu induku charyalu teesukuntaayani bhaavistunnaaru.nalla dhanam pedda notla raddu samayamlo puurtigaa leda peddagaa vyaparam laeni companylu  kontha mandi nalla dhanaanni tama bank khatala dwara vaitga maarchenduku sahakarinchaayane aaropanalu velluvettaayi. ipudu paerlu tolaginchina companyla byaanku khaataalanu prabhutvam ee konamloonuu pariseelinchabotondi.